google/wiki40b huggingface dataset:
Καμαριώτης Ηρακλείου

Αξιοθέατα

Στη δυτική έξοδο του Καμαριώτη βρίσκουμε χωματόδρομο, ο οποίος οδηγεί στην Τρυπητή. Εκεί οι επισκέπτες μπορούν να θαυμάσουν τους πελώριους βράχους που συνθέτουν λαβυρίνθους και άλλα παράξενα σχήματα. 
Αξιοσημείωτος είναι ο παλαιός ναός της Παναγίας και η τρίκλιτη εκκλησία του Αγίου Γεωργίου, που κτίστηκε το 16ο αιώνα. Στο υπέρθυρο της δυτικής πύλης στο ναό του Αγίου Γεωργίου υπάρχει ο λέοντας του Αγίου Μάρκου και στην αψίδα του κεντρικού κλίτους ο δικέφαλος αετός, το οικόσημο της βυζαντινής οικογένειας των Καλλεργών. Κατάλοιπο της Τουρκοκρατίας είναι η τουρκική βρύση που σώζεται σήμερα στην πλατεία του χωριού

Ιστορικά στοιχεία

Κατά την περίοδο της Ενετοκρατίας, ο Καμαριώτης υπαγόταν στην επαρχία Μυλοποτάμου, στο σημερινό νομό Ρεθύμνου. Στις 16 Ιανουαρίου 1867 έγινε στο χωριό μάχη με τους Τούρκους, στην οποία εφονεύθησαν υπό των Τούρκων οι Έλληνες αξιωματικοί υπολοχαγός πεζικού Παλαμάς Βασίλειου αδερφός του ποιητή Κωστή Παλαμά και υπίατρος Βασιλείου Ιωάννης . Στην επαρχία Μυλοποτάμου υπαγόταν έως και τις αρχες του 20ου αιώνα. Πολλοί από τους κατοίκους μετανάστευσαν στο εξωτερικό μετά τη δεκαετία του ' 60, ωστόσο αρκετοί από αυτούς επιστρέφουν σήμερα και ανακαινίζουν τα παλιά τους πέτρινα σπίτια. 
Ο γνωστότερος θρύλος είναι αυτός με την καμπάνα της εκκλησίας του Αγίου Γεωργίου. Το σήμαντρο φερόταν να είχε χρυσό βόλι και να ακούγεται μέχρι τα Χανιά. Όταν μπήκαν οι Τούρκοι στην Κρήτη, οι κάτοικοι έκρυψαν την καμπάνα και από τότε εξαφανίστηκε. Το 2004 ξεκίνησε η ανακαίνιση της εκκλησίας και το γεγονός ότι η τελευταία κτίστηκε πάνω σε βράχο, όπου πιθανότατα έκρυψαν οι χωριανοί την καμπάνα, αναπτέρωσε τις ελπίδες για να βρεθεί αυτή.
Warhorse (άλμπουμ)

Αρχική έκδοση

1. Vulture Blood (Holt, Peck, Poole, Simper, Wilson) - 6:13

2. No Chance (Holt, Peck, Poole, Simper, Wilson) - 6:22

3. Burning (Holt, Peck, Poole, Simper, Wilson) - 6:17

4. St.Louis (Vanda, Young) - 3:50

5. Ritual (Holt, Peck, Poole, Simper, Wilson) - 4:54

6. Solitude (Holt, Peck, Poole, Simper, Wilson) - 8:48

7. Woman of the Devil (Holt, Peck, Poole, Simper, Wilson) - 7:16

Επανέκδοση του 1999

8. Ritual (Live) (Holt, Peck, Poole, Simper, Wilson) - 5:06

9. Miss Jane (Demo) (Holt, Peck, Poole, Simper, Wilson) - 3:37

10. Solitude (Live) (Holt, Peck, Poole, Simper, Wilson) - 4:52

11. Woman of the Devil (Live) (Holt, Peck, Poole, Simper, Wilson) - 6:45

12. Burning (Live) (Holt, Peck, Poole, Simper, Wilson) - 6:09

Τα μέλη των Warhorse

Το Warhorse ηχογραφήθηκε από τους εξής μουσικούς:
Άσλϊ Χολτ - φωνητικά
Τζεντ Πεκ - κιθάρα
Μακ Πουλ - τύμπανα
Νικ Σίμπερ - μπάσο
Φρανκ Ουίλσον - πλήκτρα
Εθνική Οδός 5Κ (Βόρεια Μακεδονία)

Η Εθνική οδός 5Κ (σλάβικα:Polaavtopat M5K) είναι μια εθνική οδός στη Βόρεια Μακεδονία. Ξεκινάει από τα σύνορα με την Ελλάδα στην Μετζίτλια και καταλήγει στο Μοναστήρι στη διασταύρωση με την Εθνική οδό 5.

Διαδρομή

Ο δρόμος ξεκιναεί από τον συνοριακό σταθμό στην Μετζίτλια. Η διαδρόμη είναι βατή και εύκολη αφού ο δρόμος βρίσκεται πάνω σε οροπέδιο και γενικά, αν και στενός, οι οδηγοί δεν αντιμετωπίζουν κάποιο πρόβλημα. Μετά από δέκα χιλιόμετρα από τον σταθμό ο δρόμος περνάει μέσα από το χωρίο Κράβαρι. Αφού περάσουμε το χωρίο στα 5 χιλίομετρα φτάνουμε στο Μοναστήρι. Η εθνική οδός περνάει περιμετρικά της πόλης. Αφού βγούμε από την πόλη στα 6 χιλίομετρα είναι η διασταύρωση με την Εθνική οδό 5 στο Κίρκλινο.
Πολιτιστικό Ίδρυμα Ομίλου Πειραιώς

Το Πολιτιστικό Ίδρυμα Ομίλου Πειραιώς υλοποιεί δράσεις σχετικές με τον πολιτισμό που εντάσσονται στο πλαίσιο της Εταιρικής Κοινωνικής Ευθύνης του Ομίλου Πειραιώς. Είναι κοινωφελές ίδρυμα μη κερδοσκοπικού χαρακτήρα. Στόχος του είναι η διάσωση, καταγραφή και προβολή της παραδοσιακής τεχνολογίας και της βιομηχανικής κληρονομιάς της Ελλάδας.
Αμάραντος Ιωαννίνων

Γεωγραφία - Αξιοθέατα

Ο Αμάραντος βρίσκεται στο νομό Ιωαννίνων, προς τα σύνορα της Ελλάδας με την Αλβανία. Είναι κτισμένος στις πλαγιές του Γράμμου, νότια των κορυφών του Κάμενικ (υψόμετρο 2.042 μ.) και Μαριά (1.637 μ.), ανάμεσα σε δάσος από δρυς, οξιές και μαύρη πεύκη, κοντά στις πηγές του χείμαρρου Ζιάσικα που καταλήγει στον Σαραντάπορο. Απέχει 87 χλμ. Β.-ΒΔ. από τα Ιωάννινα και 26 χλμ. Β. από τη Κόνιτσα. Αξιοθέατα του χωριού είναι ο ναός του Αγίου Γεωργίου (κτισμένος το 1889, με περίτεχνο ξυλόγλυπτο τέμπλο Τουρνοβιτών ταλιαδόρων και αγιογραφίες Χιονιαδιτών αγιογράφων), το πέτρινο δημοτικό σχολείο (1903), το αρχοντικό Παναγιωτίδη, ο πέτρινος νερόμυλος και το μονότοξο πέτρινο γεφύρι του, τα οποία όλα έχουν χαρακτηριστεί ως ιστορικά διατηρητέα μνημεία.ref name=":1" />. Στο χωριό δραστηριοποιείται ο Πολιτιστικός σύλλογος που εκδίδει το περιοδικό «Αμάραντος – Ίσβορος» και στην Αθήνα η Αδερφότητα Αμαράντου «Άγιος Γεώργιος» οι οποίοι συνδιοργανώνουν το πανηγύρι του χωριού κάθε χρόνο στις 14 και 15 Αυγούστου.

Διοικητικά

Η παλιά ονομασία του χωριού, μέχρι το 1927, ήταν Ίσβορος και ως κοινότητα Ισβόρου συστάθηκε επίσημα, μετά την ενσωμάτωση στην Ελλάδα, το 1919 με το ΦΕΚ 184Α-19/08/1919 με έδρα τον οικισμό. Σύμφωνα με το σχέδιο Καλλικράτης, μαζί με τα Λουτρά αποτελούν τη τοπική κοινότητα Αμαράντου που υπάγεται στη δημοτική ενότητα Κόνιτσας του Δήμου Κόνιτσας και σύμφωνα με την απογραφή του 2011 έχει πληθυσμό 42 κατοίκους.
Μεθόδιος Φούγιας

Βιογραφικά στοιχεία

Ο Κατά Κόσμον Ιωάννης Φούγιας , γεννήθηκε στο ορεινό χωριό Καλύβια Φενεού στις 13 Σεπτεμβρίου του 1924. Την εγκύκλια παιδεία του την έλαβε στο Δημοτικό σχολείο του χωριού του καιστο γυμνάσιο Λεβιδίου. Το 1943 μπήκε με εξετάσεις στη Νομική Σχολή Αθηνών αλλά δεν φοίτησε λόγω των δύσκολων συνθηκών της Γερμανικής κατοχής. Το 1945 χάρις στο προσωπικό ενδιαφέρον του Αρχιεπισκόπου και αντιβασιλέα Δαμασκηνού έγινε δεκτός στην Ιερά Μονή Πεντέλης εκάρη μοναχός με το όνομα Μεθόδιος. Το 1946 εισήλθε μετά από επιτυχείς εξετάσεις στην Θεολογική Σχολή Αθηνών και το 1947 χειροτονήθηκε διάκονος. Μετά από υπόδειξη του Αρχιεπισκόπου και αντιβασιλέα Δαμασκηνού και τη συγκατάθεση του πατριάρχη Αλεξανδρείας Χριστοφόρου κατατάχθηκε στις τάξεις του κλήρου του πατριαρχείου Αλεξανδρείας, χωρίς να φύγει από την Ελλάδα. Παράλληλα  υπηρετούσε τη θητεία του στον Ελληνικό στρατό, από το 1946 έως το 1950. Το 1950 χειροτονήθηκε ιερέας και το 1951 διορίστηκε Ιερατικός προϊστάμενος στην Ελληνική κοινότητα του Μονάχου της τότε Δυτικής Γερμανίας. Θα παρακολουθήσει μαθήματα ιστορίας από τους Βυζαντινολόγους F. Dοlger  και H.G. Beck. To 1954 θα διοριστεί αρχιγραμματέας της Ιεράς Συνόδου του πατριαρχείου Αλεξανδρείας. Από το 1968 μέχρι το 1960 είναι Πρωτοσύγκελλος του μητροπολίτη Αξώμης Νικολάου και καθηγητής του Ελληνικού σχολείου της Αμπέμπα στην Αιθιοπία. Θα κληθεί από τον Αρχιεπίσκοπο Θυατείρων Αθηναγόρα για να γίνει βοηθός του στην περιοχή Δυτικής Γερμανίας. Αρνήθηκε την προαγωγή του σε Επίσκοπο, ενώ θα παρακολουθήσει στο Πανεπιστήμιο του Μάντσεστερ μαθήματα Εκκλησιαστικής Ιστορίας και θα ανκηρυχθεί Διδάκτωρας της Φιλοσοφίας στο ίδιο πανεπιστήμιο. Μέχρι το 1966 θα έχει την επιστασία των ορθόδοξων ενοριών της Βόρειας Αγγλίας κάτι που του επέτρεψε να δημιουργήσει νέες Ελληνικές κοινότητες  και σχολεία. Θα επιστρέψει στην Ελλάδα και θα διοριστεί Α Γραματέας της Ιεράς Συνόδου της Εκκλησίας της Ελλάδος μέχρι το φθινόπωρο του 1967. Από τον Οκτώβρη του 1966 μέχρι τον Φλεβάρη του 1967 θα υπηρετήσει επίσης στον Ιερό Ναό Παναγίας Φανερωμένης Χολαργού.
Στις 29 Νοεμβρίου 1968 χειροτονήθηκε Μητροπολίτης Αξώμης από τον Πατριάρχη Αλεξανδρείας Νικόλαο τον ΣΤ΄. Η ενθρόνισή του θα γίνει στον καθεδρικό ναό του Αγίου Φρουμεντίου της Αντίς Αμπέμπα. Κατά τη διάρκεια της θητείας του έκανε την έδρα του διοθόδοξο και διεκκλησιαστικό κέντρο.
Στις 9 Οκτωβρίου 1979 πέρασε στην δικαιοδοσία του Οικουμενικού Πατριαρχείου και εξελέγη Αρχιεπίσκοπος Θυατείρων και Μεγάλης Βρετανίας παραμένοντας μέχρι το 1989.
Στις 12 Μαρτίου 1991 εξελέγη Μητροπολίτης Πισιδίας, υπέρτιμος και έξαρχος Σίδης, Μυρέων και Ατταλείας.
Απεβίωσε στις 6 Ιουλίου 2006. Υπήρξε συγγραφέας πλείστων εκκλησιαστικών και Θεολογικών βιβλίων. 
Έχει 3 αδέρφια , τον Κωνσταντίνο Φούγια , τη Μαριγώ Φούγια (1928-2017) , και τον Παναγιώτη Φούγια , Δρ. Φιλ. (1931).
Η Μεταμόρφωση (Φραντς Κάφκα)

Η Μεταμόρφωση (γερμανικά: Die Verwandlung) είναι τίτλος γερμανόφωνου μυθιστορήματος του Τσεχοεβραίου συγγραφέα Φραντς Κάφκα. Γράφτηκε το 1912 και δημοσιεύτηκε για πρώτη φορά το 1916 ως εκτενής νουβέλα, αποτελεί δε μυθοπλασία τρόμου με αλληγορική σημασία.

Πλοκή

Κεντρικό πρόσωπο του μυθιστορήματος είναι ο νεαρός εμπορικός αντιπρόσωπος Gregor Samsa, ένας υπάλληλος μίας μεγάλης εταιρείας που αγωνίζεται να απαλλάξει την οικογένειά του (τους γονείς και την αδελφή του) από ένα παλαιό χρέος. Ένα πρωί, ξυπνώντας στο δωμάτιό του ανακαλύπτει ότι έχει μεταμορφωθεί σε γιγάντια κατσαρίδα και από εκείνη τη στιγμή ξετυλίγεται ένα αβάσταχτο δράμα για τον ίδιο και τους οικείους του.

Το μήνυμα

Το κεντρικό πρόσωπο του έργου μοιάζει να επωμίζεται όλα τα βάρη της οικογένειας, από το χρέος μέχρι τη φρίκη που προκαλεί στους συγγενείς του η τερατώδης μορφή της ύπαρξής του. Η αλλοτρίωση του οικογενειακού περιβάλλοντος, με τη στάση των συγγενών, εκφράζει την επιθυμία του συγγραφέα να περιγράψει τα αστικά αδιέξοδα της κοινωνίας του καιρού του.
Πιερλουίτζι Κολίνα

Σπουδές & πρώτα βήματα

Ο Κολίνα σπούδασε οικονομικά στο Πανεπιστήμιο της Μπολόνια, από όπου και αποφοίτησε το 1984. Κατά την εφηβεία του αγωνίστηκε στη θέση του κεντρικού αμυντικού για την τοπική του ομάδα. Το 1977 πήρε μαθήματα διαιτητή και ανακάλυψε ότι είχε ιδιαίτερη κλίση προς αυτό το επάγγελμα.
Μέσα σε τρία χρόνια άρχισε να διευθύνει αγώνες στο ψηλότερο επίπεδο των τοπικών αγώνων, ενώ παράλληλα ολοκλήρωσε την υποχρεωτική του στρατιωτική θητεία. Το 1988 πέρασε, πολύ γρηγορότερα από ότι συνήθως, στην τρίτη εθνική κατηγορία Σέριε C1 και Σέριε C2. Μετά από τρεις περιόδους αναβαθμίστηκε σε διαιτητή αγώνων στις κατηγορίες Σέριε Β και Σέριε Α.

Ασθένεια & αναγνώριση

Αυτήν περίπου την περίοδο κτυπήθηκε από μια σοβαρή μορφή αλωπεκίασης και έχασε για πάντα όλη του τη τριχοφυΐα στα πρόσωπο. Αυτό του έδωσε την χαρακτηριστική φαλακρή όψη και το ψευδώνυμο Κότζακ. Το 1995 συμπλήρωσε 42 Σέριε Α αγώνες και τοποθετήθηκε στη λίστα των διαιτητών της FIFA. Διεύθυνε πέντε αγώνες στους Ολυμπιακούς του 1996 (μεταξύ αυτών και τον τελικό μεταξύ Νιγηρίας και Αργεντινής), καθώς και τον τελικό μεταξύ Μπάγερν Μονάχου και Μάντσεστερ Γιουνάιτεντ στο Τσάμπιονς Λιγκ του 1999. Το 2002 ήταν η κορυφή της καριέρας του όταν επιλέχθηκε να διαιτητεύσει στον τελικό του Παγκόσμιου Κυπέλλου του 2002. Ήταν επίσης ο διαιτητής στον τελικό του κυπέλλου ΟΥΕΦΑ του 2004 μεταξύ της Βαλένθια ΚΦ και της Ολιμπίκ Μαρσέιγ.
Το Euro 2004 ήταν η τελευταία μεγάλη διοργάνωση στην οποία συμμετείχε ως διαιτητής, καθώς πλησιάζει την ηλικία των 45 ετών η οποία έχει καθιερωθεί ως το ανώτατο όριο πριν την υποχρεωτική συνταξιοδότηση όλων των διαιτητών διεθνούς κύρους (στην Αγγλία, το αντίστοιχο όριο είναι τα 48 έτη). Πρόσφατα πάντως του έγινε πρόταση συνεργασίας από την Αγγλική Πρέμιερ Λιγκ, σχετικά με το ενδεχόμενο να διαιτητεύσει σε επιλεγμένους αγώνες υψηλού κύρους.
Έχει τιμηθεί συνολικά 6 φορές (1998, 1999, 2000, 2001, 2002, 2003) με το βραβείο του καλύτερου διαιτητή της χρονιάς.
Αν και ο Κολίνα έγινε πολύ γνωστός και συνδέθηκε με το ποδόσφαιρο, το αγαπημένο του άθλημα είναι τo μπάσκετ. Είναι μεγάλος οπαδός της Φορτιτούντο Μπολόνια την οποία και υποστηρίζει για μια ζωή.
Ιωάννης Αχ. Κεφαλογιάννης

Βιογραφικά στοιχεία

Γεννήθηκε το 1982 στο Ρέθυμνο και είναι γιος του Αχιλλέα Κεφαλογιάννη, αδελφού και στενού συνεργάτη του πολιτικού Γιάννη Κεφαλογιάννη. Κατάγεται από παλαιά πολιτική οικογένεια των Ανωγείων Μυλοποτάμου Ρεθύμνου και πρώτος ξάδελφος με την Όλγα Κεφαλογιάννη. Ασχολήθηκε μη επαγγελματικά με την υδατοσφαίριση από το 1986 έως το 2009 και ήταν εθελοντής στους Ολυμπιακούς Αγώνες της Αθήνας το 2004.
Σπούδασε Νομικά στη Νομική Αθηνών. Κατά τη διάρκεια των φοιτητικών χρόνων, στη Νομική Αθηνών, ασχολήθηκε με το φοιτητικό συνδικαλισμό, όντας εκλεγμένο μέλος του Σ.Φ. Νομικής και Υπεύθυνος Πολιτικού Σχεδιασμού της ΔΑΠ-ΝΔΦΚ Νομικής επί τρία συναπτά έτη. Στο τελευταίο συνέδριο της ΟΝΝΕΔ εξελέγη μέλος της Κ.Ε. Παράλληλα, έχει συνεισφέρει εθελοντικά στο κόμμα της Νέας Δημοκρατίας, μέσα από τις Γραμματείες Πολιτικού Σχεδιασμού και Διεθνών Σχέσεων, ενώ πρόσφατα ανέλαβε τη θέση του υπεύθυνου Τοπικής Αυτοδιοίκησης Κρήτης της Νέας Δημοκρατίας. 
Συνέχισε με μεταπτυχιακές σπουδές στην Πολιτική και τις Διεθνείς Σχέσεις στο Πανεπιστήμιο Columbia της Νέας Υόρκης. Υπήρξε μέλος του Δ.Σ. της Ελληνικής Κοινότητας του Πανεπιστημίου Columbia της Νέας Υόρκης. Υπήρξε υπότροφος του ιδρύματος John Nichoplas, υποτροφία που απονέμεται στον Έλληνα με τις καλύτερες επιδόσεις στο Πανεπιστήμιο Κολούμπια. 
Αφού ολοκλήρωσε τον πρώτο κύκλο των μεταπτυχιακών σπουδών, συνέχισε στο Πανεπιστήμιο του Harvard στο τμήμα Νομικών Σπουδών με ειδίκευση στην τεχνική της διαπραγμάτευσης για δικηγόρους.

Επαγγελματική σταδιοδρομία

Ο Γιάννης Κεφαλογιάννης ξεκίνησε την επαγγελματική του σταδιοδρομία με εργασία στο Συμβούλιο Ασφαλείας του Οργανισμού Ηνωμένων Εθνών (ΟΗΕ), ενώ με την επιστροφή του στην Ελλάδα εργάστηκε ως δικηγόρος - ποινικολόγος ασκώντας μάχιμη δικηγορία ως συνεργάτης του δικηγορικού γραφείου Αλέξανδρου Λυκουρέζου και ως ελεύθερος επαγγελματίας με εξειδίκευση στο Ποινικό και Αστικό Δίκαιο.
Επιπρόσθετα, είναι μέλος του Δ.Σ της Παγκρητίου Ενώσεως.

Κοινοβουλευτικές Δραστηριότητες

Η κοινοβουλευτική πορεία του Γιάννη Κεφαλογιάννη είχε ως απαρχή την εκλογική διαδικασία της 18ης Ιουνίου 2012 όπου και εκλέχθηκε Βουλευτής Ρεθύμνου, έκτοτε εκλέγεται ως βουλευτής έως σήμερα. 
Ο Γιάννης Κεφαλογιάννης ήταν ο νεότερος Βουλευτής της Νέας Δημοκρατίας στην κοινοβουλευτική σύνθεση 2012 - 2014. Παράλληλα, κατά τη διαδικασία εκλογής του Προεδρείου της Βουλής, εκλέχθηκε στη θέση του Γραμματέα με 226 ψήφους, θέση στην οποία επανεκλέγεται ως σήμερα,  ενώ είναι μέλος της Διαρκούς Επιτροπής Εθνικής Άμυνας και Εξωτερικών Υποθέσεων της Βουλής. 
Τέλος, από το 2016 είναι Κοινοβουλευτικός Εκπρόσωπος της Νέας Δημοκρατίας.
Φράγμα Πείρου - Παραπείρου

Γενικά στοιχεία

Ο αρχικός προϋπολογισμός του έργου ανήλθε σε 130 εκατομμύρια ευρώ. Με την εκμετάλλευση των νερών του ποταμού Πείρου και του παραπόταμου του Παραπείρου -τα οποία θα διοχετεύονται στο φράγμα- αναμένεται να λυθεί το πρόβλημα ύδρευσης περιοχών της Πάτρας, της ΒΙ.ΠΕ. Πάτρων και όλης της βορειοδυτικής και δυτικής Αχαΐας.
Δημοπρατήθηκε το 2005 και η κατασκευή του ξεκίνησε το 2006 από την Μηχανική Α.Ε. Το έργο κατά το παρελθόν έχει συναντήσει πολλά εμπόδια και προβλήματα που έχουν καθυστερήσει την ολοκλήρωση των εργασιών του. Στις 26 Αυγούστου 2019 πραγματοποιήθηκε η έμφραξη της σήραγγας εκτροπής του ποταμού Παραπείρου, οπότε και ο ταμιευτήρας ξεκίνησε να γεμίζει. Απομένει μία σειρά προγραμματισμένων εργασιών που πρέπει να πραγματοποιηθούν μετά την έμφραξη, ώστε να είναι το έργο ολοκληρωμένο.
Με την αποπεράτωση του φράγματος θα δημιουργηθεί μια τεχνητή λίμνη που με τα νερά της θα κατακλύσει το χωριό Τόσκες, ευρισκόμενο στις ανατολικές απολήξεις του Κομποβουνίου και στις νότιες παρυφές της πεδιάδας των Φαρρών, και το οποίο από το το 2009 έχει ερημώσει γι' αυτόν ακριβώς τον λόγο.

Ταυτότητα έργου

Το φυσικό αντικείμενο του έργου περιλαμβάνει μεγάλο χωμάτινο φράγμα ταμίευσης στο χωριό Αστέρι, χαμηλό φράγμα υδροληψίας από σκυρόδεμα στην Βαλμαντούρα και αγωγό μεταφοράς νερού ο οποίος θα είναι κατασκευασμένος από χαλυβδοσωλήνες και θα οδηγεί τη συλλεγμένη ποσότητα νερού του Πείρου ποταμού από το μικρό φράγμα της Βαλμαντούρας στον ταμιευτήρα του φράγματος στην περιοχή του Αστερίου.
Πυραζόλιο

Σύνθεση

Μια κλασική σύνθεση του πυραζολίου είναι η σύνθεση Pechmann (Πέχμαν), με αντίδραση μεταξύ διαζωμεθανίου και ακετυλενίου. Με ανάλογες αντιδράσεις τύπου Pechmann (1,3-διπολική κυκλοπροσθήκη διαζωνιακού άλατος σε ένωση με ακόρεστο δεσμό άνθρακα–άνθρακα) παρασκευάζονται υποκατεστημένα παράγωγα του πυραζολίου.
Μια εναλλακτική συνθετική μέθοδος περιλαμβάνει την αντίδραση α,β-ακόρεστων αλδεϋδών με υδραζίνη: πρόκειται για αντίδραση συμπύκνωσης, κατά την οποία πρώτα σχηματίζεται ο πενταμελής δακτύλιος με απώλεια ενός μορίου νερού και στη συνέχεια το πυραζόλιο λαμβάνεται με αφυδρογόνωση του ενδιάμεσου προϊόντος.

Χρήσεις

Ο πυραζολικός δακτύλιος είναι τμήμα πολλών φαρμάκων, όπως αναλγητικά, αντιφλεγμονώδη, κλπ.
Στη συνθετική χημεία, και ειδικότερα στην χημεία ενώσεων συναρμογής, το πυραζόλιο αποτελεί συστατικό του τρις(πυραζολυλο)βορικού συναρμοτή (συντομογραφικά Tp):
Μζούζου

Τοποθεσία

Η Μζούζου βρίσκεαι βόρεια-κεντρικά του Μαλάουι, κεντρικά της Βόρειας Περιφέρειας και βορειοανατολικά της Συνοικίας. Βρίσκεται 219 χιλιόμετρα μακρυά από την πρωτεύουσα, Λιλόνγκουε.

Γεωγραφία

Το Δάσος της Βίφυα βρίσκεται στα νότια της πόλης και είναι το μεγαλύυτερο αφρικανικό δάσος που φτιάχτηκε από άνθρωπο. Το Βουνό Βίφυα, που βρίσκεται στην Μζούζου, είναι 1.254 μέτρα ψηλό και βρίσκεται στο βόρειο τέλος του Οροπεδίου Βίφυα. Έχει συνολική έκταση 48 χιλιόμετρα.

Κλιμα

Ο καιρός στη Μζούζου είναι ψυχρός το χειμώνα.

Ιστορία

Η πόλη αναπτύχθηκε το 1947 και το 1985 φτιάχτηκε ένα άγαλμα. Η Μζούζου στο παρελθόν ήταν γνωστή ως Κανινγκίνα (Kaningina).

Οικονομία

Η Μζούζου είναι μια αναπτυσσόμενη πόλη τοιυ Μαλάουι.

Εκεί παράγονται καφές, ξύλα, φρούτα, γάλα και μέλι.

Γεωπονία

Σημαντική επίσης είναι και η γεωπονία. Η Μζούζου βρίσκεται στο κέντρο μιας γεωπονικής περιοχής και η περιοχή που περιβάλλει την πόλη έχει μεγάλη καλλιέργεια τσαγιού, λάστιχου και καφέ.

Άποψη της Πόλης

Στη Μζούζου υπάρχουν πολλές μικρές με μεσαίες επιχειρήσεις. Υπάρχουν internet-cafe, και άλλα καταστήματα. Ξεχωριστές είναι οι εταιρείες Καφέ και η εταιρεία Περιορισμένων Παραγωγών Κένταμ και η "ΒόρειαΖωή". Η Μζούζου έχει δύο κύριες αγορές. Γνωστότερη είναι η Τάιφα, που πουλάει φρούτα, ρούχα, παπούτσια, κινητά, κ.τ.λ. Υπάρχει, επίσης, και ένα ξενοδοχείο που λέγεται Ξενοδοχείο Μζούζου και προσελκύει πολλούς τουρίστες.

Εκπαίδευση

Το κύριο πανεπιστήμιο της Μζούζου είναι το ομώνυμο Πανεπιστήμιο, το οποίο φιλοξενεί περίπου 20.000 μαθητές. Το πανεπιστήμιο αυτό βρέθηκε το 1994. Το Τεχνικό Κολλέγιο της Μζούζου βρέθηκε το 1958.

Τουρισμός

Η Μζούζου φιλοξενεί πολλούς τουρίστες χάρη στις αμμώδης παραλίες της Λίμνης Μαλάουι και δραστηριότητες νερού. Το Εθνικό Πάρκο της Νίκα, το μεγαλύτερο στο Μαλάουι, εξυπηρετεί στην πεζοπορία, στην ποδηλασία σε βουνά, στην ιππασία, καθώς και σε εκδρομές 4x4. Υπάρχει και το Ξενοδοχείο Μζούζου που προσελκύει πολλούς τουρίστες.

Μεταφορές

Το πλησιέστερο αεροδρόμιο είναι το Αεροδρόμιο Μζούζου.
Δέσποινα Βογδάνου-Κωνστάντιου

Βιογραφικές πληροφορίες

Η Δέσποινα Βογδάνου-Κωνστάντιου γεννήθηκε στο Πορτιανού Λήμνου. Φοίτησε στο Γυμνάσιο Λήμνου και στη συνέχεια σπούδασε στη Φιλοσοφική Σχολή του Πανεπιστημίου Αθηνών. Εργάστηκε ως φιλόλογος σε γυμνάσια της Λήμνου και διετέλεσε διευθύντρια του Γυμνασίου Μύρινας.
Συνταξιοδοτήθηκε πρόωρα ώστε να ασχοληθεί με την τοπική αυτοδιοίκηση. Διετέλεσε Δήμαρχος Μύρινας την περίοδο 1990-94 και υπήρξε η πρώτη και μοναδική μέχρι σήμερα γυναίκα σε αυτό το αξίωμα στο νησί. Η δημαρχία της θεωρήθηκε ιδιαίτερα επιτυχής και με διάφορες πρωτοβουλίες της έφερε πολλές φορές τη Λήμνο στο προσκήνιο.

Το έργο της

Η Δέσποινα Βογδάνου-Κωνστάντιου ενδιαφέρθηκε για την μελέτη και την ανάδειξη του πολιτισμού της γενέτειράς της. Τη δεκαετία 1980-90 υπήρξε ιδρυτικό μέλος και βασικό στέλεχος του Πολιτιστικού Ομίλου Λήμνου "Φιλόστρατος". Επιμελήθηκε της έκδοσης λευκώματος για τους παραδοσιακούς λιθογλύπτες της Λήμνου. Έπειτα από δικές της ενέργειες και παραινέσεις ιδρύθηκε Λαογραφικό Μουσείο στο χωριό της καταγωγής της, το Πορτιανού, το μοναδικό στη Λήμνο. Με το δικηγόρο σύζυγό της, Κώστα Κωνστάντιο, εξέδιδαν για πολλά χρόνια την εφημερίδα Λημνιακά Νέα. Επίσης, έχει εκδώσει ένα λαογραφικό βιβλίο.
Σάμπα (Ολλανδία)

Εκλογές

Οι πιο πρόσφατες εκλογές διεξήχθησαν τον Μάρτιο του 2015.
Γιόσι Τάτσου

Πρώτα Χρόνια

Το 2002, ο Γιακαμότο ξεκίνησε την εκπαίδευση του στην επαγγελματική πάλη. Σύντομα, δούλεψε στη μεγαλύτερη εταιρεία επαγγελματικής πάλης στην Ιαπωνία, τη New Japan Pro Wrestling. Εκεί έμεινε μέχρι τον Νοέμβριο του 2007.

WWE

Στα τέλη του 2007, ο Γιακαμότο υπέγραψε συμβόλαιο με το WWE και εγκαταστάθηκε στις Ηνωμένες Πολιτείες. Οι υπεύθυνοι του WWE, τον έστειλαν στο θυγατρικό εκπαιδευτήριο Florida Championship Wrestling, για να προσαρμοστεί στο στυλ που εκείνοι ήθελαν. Μετά, άρχισε να εμφανίζεται ως "Γιόσι Τάτσου" και πάλευε στην εβδομαδιαία τηλεοπτική εκπομπή ECW, από το 2009 μέχρι και το 2010. Μετά τη διακοπή του ECW, ο Τάτσου μεταφέρθηκε στο WWE Raw, όπου και συμμάχησε με τον Μαρκ Χένρι. Οι δυο τους, προσπάθησαν να κερδίσουν το Ομαδικό Πρωτάθλημα WWE σε διάφορες περιπτώσεις, όμως απέτυχαν. Τον Απρίλιο του 2011, μεταγράφηκε στο WWE SmackDown και συμμετείχε ως εκπαιδευτής στην πέμπτη σεζόν του WWE NXT. Έπειτα άλλαξε την εμφάνιση του και περιορίστηκε σε εμφανίσεις σε δευτερεύοντα σόου. Τον Ιούνιο του 2014 απολύθηκε απο το WWE.
Αχιλλέας Καϊμακλίου

Ιστορία

Ο Αχιλλέας ιδρύθηκε το 1943 συνεχίζοντας τη δράση άλλου παλιότερου σωματείου που έφερε το ίδιο όνομα και διαλύθηκε το 1931. Έμβλημα του σωματείου είναι ο μυθολογικός Αχιλλέας.

Καλαθοσφαίριση ανδρών

Η καλαθοσφαιρική ομάδα ανδρών έχει κατακτήσει 5 πρωταθλήματα (1974-75, 1976-77, 1983-84, 1984-85, 1992-93) και 7  κύπελλα Κύπρου (1973-74, 1974-75, 1975-76, 1976-77, 1988, 1989-90, 1999-00). Το 2011 ανέστειλε τη λειτουργία της για ένα χρόνο λόγω οικονομικών προβλήματων. Το 2012 επαναδραστηριοποιήθηκε και εντάχθηκε στην Β΄ κατηγορία.

Καλαθοσφαίριση γυναικών

Η καλαθοφαιρική ομάδα γυναικών έχει κατακτήσει 1 πρωτάθλημα (1986-87) και 1 κύπελλο (2006-07). Συμμετέχει στο Κυπριακό πρωτάθλημα καλαθοσφαίρισης γυναικών.

Άλλα τμήματα

Πριν το 1974 ο Αχιλλέας διέθετε τμήμα κλασικού αθλητισμού και συμμετείχε στους διασωματειακούς αγώνες της Λευκωσίας αλλά και στους παγκύπριους αγώνες. Επιπλέον, διέθετε ομάδα επιτραπέζιας αντισφαίρισης που συμμετείχε στα πρωταθλήματα της Παγκύπριας Ομοσπονδίας Επιτραπέζιας Αντισφαίρισης (ΠΟΕΠΑ).
UTC+01:24

UTC+01:24 είναι το αναγνωριστικό ζώνης ώρας για την ζώνη ώρας UTC+01:24. Ο χρόνος αντιστοιχεί στον μεσημβρινό της Βαρσοβίας και λέγεται μέση ώρα Βαρσοβίας. 
Στο ISO 8601 η ζώνη ώρας θα έπρεπε να γραφτεί ως 2019-09-25T00:30:56+01:24.
Από τις αρχές του 19ου αιώνα χρησιμοποιήθηκε για σκοπούς χρονομέτρησης στην πρώην πολωνο-λιθουανική Κοινοπολιτεία. 
Στις 5 Αυγούστου 1915, η Βαρσοβία γύρισε 24 λεπτά πίσω, αλλάζοντας στην Ώρα Κεντρικής Ευρώπης και η υπόλοιπη Πολωνία ακολούθησε.
Γουλιέλμος της Πρωσίας (1783-1851)

Βιογραφία

Ήταν ο τέταρτος γιος του Φρειδερίκου-Γουλιέλμου Β΄ της Πρωσίας και της Φρειδερίκης-Λουίζας, κόρης του Λουδοβίκου Θ΄ λαντγκράβου της Έσσης-Ντάρμστατ.
Το 1851 απεβίωσε στο Βερολίνο σε ηλικία 68 ετών.
Μεθανιμίνη

Ονοματολογία

Η ονομασία «μεθανιμίνη» προέρχεται από την ονοματολογία κατά IUPAC. Συγκεκριμένα, το πρόθεμα «μεθ-» δηλώνει την παρουσία ενός (1) ατόμου άνθρακα ανά μόριο της ένωσης, το ενδιάμεσο «-αν-» δείχνει την απουσία μόνο πολλαπλών δεσμών μεταξύ ατόμων άνθρακα στο μόριο (αφού έτσι κι αλλιώς η ένωση περιέχει μόνο ένα) και η κατάληξη «-ιμίνη» φανερώνει ότι περιέχει μια ιμινομάδα (=N), ως κύρια χαρακτηριστική ομάδα.

Από μεθανάλη

Με επίδραση αμμωνίας σε μεθανάλη:

Συμπεριφορά βάσης

Παράγει άλατα με οξέα. Π.χ.:

Αλκυλίωση

Παράγει δευτεροταγείς μεθυλιμίνες με αλκυλαλογονίδια (RX). Π.χ.:

Ακυλίωση

Παράγει δευτεροταγή ιμίδια με ακυλαλογονίδια (RCOX). Π.χ.:

Oξείδωση

Οξειδώνεται προς νιτρομεθάνιο:

Αναγωγή

Ανάγεται προς μεθαναμίνη:
Πολυκύτταρος οργανισμός

Οι πολυκύτταροι οργανισμοί αποτελούνται από πάνω από ένα κύτταρα σε αντίθεση με τους μονοκύτταρους οργανισμούς, των οποίων αποτελούν μετεξέλιξη. Εμφανίστηκαν πριν από περίπου 1,5 δισεκατομμύρια έτη, με τη μετέπειτα εξέλιξη των πιο σύνθετων μορφών ζωής να στηρίζεται πάνω τους. Όλα τα είδη φυτών και ζώων αποτελούν – εξ ορισμού – δείγματα εξελιγμένων πολυκύτταρων οργανισμών. Επιπρόσθετα, εκτός από τα φυτά και τα ζώα, πολυκύτταροι οργανισμοί παρατηρούνται και σε αρκετά είδη μυκήτων και φυκών (των λεγόμενων μακροφυκών), όπως τα μανιτάρια και οι κέλπιες αντίστοιχα.
Το κύριο πλεονέκτημα της ύπαρξης πολλών κυττάρων, είναι ότι επιτρέπει σε ένα οργανισμό να μεγαλώσει το μέγεθός του, να καταναλώσει περισσότερα θρεπτικά στοιχεία από το περιβάλλον του και να αυξήσει την πολυπλοκότητά του, επιτρέποντας την εξέλιξη των διάφορων απομονωμένων συστατικών κυττάρων του.